ਭੁਵਨੇਸ਼ਵਰ ਕੁਮਾਰ
ਭੁਵਨੇਸ਼ਵਰ ਕੁਮਾਰ (ਜਨਮ 5 ਫ਼ਰਵਰੀ 1990) ਇੱਕ ਭਾਰਤੀ ਅੰਤਰ-ਰਾਸ਼ਟਰੀ ਕ੍ਰਿਕਟ ਖਿਡਾਰੀ ਹੈ। ਘਰੇਲੂ ਕ੍ਰਿਕਟ ਵਿੱਚ ਭੁਵਨੇਸ਼ਵਰ ਕੁਮਾਰ ਉੱਤਰ ਪ੍ਰਦੇਸ਼ ਦੀ ਕ੍ਰਿਕਟ ਟੀਮ ਲਈ ਖੇਡਦਾ ਹੈ ਅਤੇ ਇੰਡੀਅਨ ਪ੍ਰੀਮੀਅਰ ਲੀਗ ਵਿੱਚ ਉਹ ਸਨਰਾਈਜ਼ਰਜ ਹੈਦਰਾਬਾਦ ਦੀ ਟੀਮ ਲਈ ਖੇਡਦਾ ਹੈ। ਭੁਵਨੇਸ਼ਵਰ ਕੁਮਾਰ ਇੱਕ ਮੱਧਮ-ਤੇਜ਼ ਗਤੀ ਦਾ ਗੇਂਦਬਾਜ਼ ਹੈ, ਜੋ ਗੇਂਦ ਨੂੰ ਸਵਿੰਗ ਕਰਨ ਭਾਵ ਕਿ ਗੇਂਦ ਦੀ ਦਿਸ਼ਾ ਬਦਲਣ ਵਿੱਚ ਮਾਹਿਰ ਹੈ। ਭੂਵੀ ਸੰਬੰਧੀ ਦਿਲਚਸਪ ਤੱਥ ਇਹ ਹੈ ਕਿ ਉਸਨੇ ਕ੍ਰਿਕਟ ਦੇ ਤਿੰਨੋਂ ਫਾਰਮੈਟਸ (ਟੈਸਟ ਕ੍ਰਿਕਟ, ਓਡੀਆਈ ਅਤੇ ਟਵੰਟੀ-ਟਵੰਟੀ) ਵਿੱਚ ਆਪਣੀਆਂ ਪਹਿਲੀਆਂ ਵਿਕਟਾਂ ਬੱਲੇਬਾਜ਼ ਨੂੰ ਬੋਲਡ ਭਾਵ ਕਿ ਗੇਂਦ ਵਿਕਟਾਂ ਵਿੱਚ ਮਾਰ ਕੇ ਪ੍ਰਾਪਤ ਕੀਤੀਆਂ ਹਨ।